İmperator incəsənət akademiyası

İmperator incəsənət akademiyası () və ya qeyri-rəsmi olaraq Sankt-Peterburq İncəsənət Akademiyası — Rusiya imperiyasının paytaxtı olmuş Sankt-Peterburqda yerləşən bir incəsənət akademiyası idi. Akademiya 1757-ci ildə Moskva İmperator Universitetinin yaradıcısı olan İvan Şuvalov tərəfindən Üç Əsilzadə İncəsənət Akademiyası adı altında yaradılmış, daha sonra isə bu akademiyanın adı imperatriça Yelizaveta tərəfindən İmperator Rəssamlıq Akademiyası olaraq dəyişdirilmişdir. 25 ildən sonra — 1789-cu ildə isə akademiyanın binası Neva çayının sahilində yerləşən yeni bir binaya köçürülmüşdür . Akademiya neoklassik üslubu və texnikanı təbliğ etmiş və özünün perspektivli tələbələrini əlavə təhsil almaq üçün Avropa dövlətlərinin paytaxtlarına göndərmişdir. İncəsənət xadimlərinin özlərinə müvəffəqiyyətli bir karyera qurmaları üçün, bu akademiyada təhsil almaları şərt halına gəlmişdi.

Rusiya inqilabından sonra 1918-ci ildə akademiya rəsmi olaraq ləğv edilmiş və adı bir neçə dəfə adı dəyişdirilmişdir. Akademiyada təhsil pulsuz edilmişdi. Ölkənin müxtəlif regionlarından buraya təhsil almağa gəlmiş tələbələr hər il bir neçə yer uğrunda bir-birləri ilə qızğın mübarizə aparırdılar. 1947-ci ildə bu milli təşkilat Moskvaya köçürülmüş və onun sənət kolleksiyasının böyük bir hissəsi Ermitaj muzeyinə aparılmışdır. Leninqraddakı bina Rusiyanın aparıcı realist rəssamlarından biri olan İlya Repinin şərəfinə İlya Repin adına Leninqrad Rəssamlıq, Heykəltəraşlıq və Memarlıq İnstitutuna həsr olunmuşdur. 1991-ci ildən Sankt-Peterburq Rəssamlıq, Heykəltəraşlıq və Memarlıq İnstitutu kimi tanınır və fəaliyyət göstərir.

 Biblioqrafiya 

 Sergei V. Ivanov. Unknown Socialist Realism. The Leningrad School. – Saint Petersburg: NP-Print Edition, 2007. – p. 447. , .




 Xarici keçidlər 


 Петербург. Академия художеств и её обитатели. Часть 1
 Академия художеств и её обитатели. Часть 2

Kateqoriya:Sankt-Peterburqda ali təhsil
Kateqoriya:İncəsənət akademiyaları
Kateqoriya:Rusiyanın elmi cəmiyyətləri
Kateqoriya:Rusiyanın incəsənət üzrə ali təhsil müəssisələri